#### E L Ő T E R J E S Z T É S

### Szombathely Megyei Jogú Város Gazdasági és Városstratégiai Bizottságának

### 2019. júniusi ülésére

**Javaslat Szombathely, Aranypatak Lakópark belső úthálózat kezelői jogának átadás-átvételére**

Az Aranypatak Lakópark Közműépítő Építőközösség beruházásában elkészült a Szombathely, Eötvös utcától É-ra található Aranypatak Lakópark belső úthálózata és közművei.

A beruházással érintett utcák a következők: Weöres Sándor utca 4063/11 hrsz., Szenczy Imre utca 4063/31 hrsz., Lancsics Bonifác utca 4063/42 hrsz., Csepy Dömötör utca 4063/20 hrsz., 4063/17-hrsz-ú közpark besorolású terület

Az utak, járdák területe nem került Önkormányzati tulajdonba a beruházást megelőzően.

Az utak, járdák műszaki átadás-átvétele megtörtént, ideiglenes forgalomba helyezésükre 2010. február hónapban került sor.

Az Építőközösség az eltelt időszakban az útburkolat hibák javítását, a megsüllyedt, hiányos kiemelt szegélyek cseréjét, pótlását, közműszerelvények szintbe helyezését folyamatosan elvégezte, a hiányzó járdaszakaszokat kiépítette.

Az Építőközösség kéri az Önkormányzatot, hogy a lakóterület úthálózatát vegye tulajdonba és kezelésbe.

A 363/2004. (IX.28.) Kgy. sz. határozatban rögzítésre került, hogy a belső úthálózat, közlekedési területek önkormányzati tulajdonba és kezelésbe vételére csak abban az esetben kerülhet sor, ha azok az önkormányzat által előírt minőségi szinten elkészültek, forgalomba helyezésük megtörtént és a lakóingatlanok min.: 90%-ának a használatbavételi engedély kiadása megtörtént. A tulajdonba és kezelésbe vételről jelen megállapodást aláíró felek külön megállapodásban rendelkeznek.

A tulajdonba és kezelésbe vételhez szükséges megállapodás megkötéséhez be kell nyújtani az Önkormányzati Ingatlanvagyon-kataszteri nyilvántartáshoz szükséges dokumentumokat („U1” lapok) az önkormányzatok tulajdonában lévő ingatlanvagyon nyilvántartási és adatszolgáltatási rendjéről szóló 48/2001. (III.27.) Kormányrendeletnek megfelelően. Az érintett ingatlanokon telepített növények dendrológiai bemérését. Az utak forgalomba helyezésére vonatkozó jogerős határozat, vagy nyilatkozat annak beszerzéséről. Nyilatkozatot a lakóparkhoz tartozó ingatlanok beépítését követő használatbavételi engedélyek számáról helyrajzi számokra lebontva. A 4063/17 hrsz-ú zöldterületen nem épült park, nem történt fásítás, nyilatkozatot kell benyújtani továbbá arra vonatkozóan, hogy a lakók ezt támogatták.

Az önkormányzati tulajdonba, kezelésbe történő átadáshoz Szombathely Megyei Jogú Város Közgyűlésének 40/2014. (XII.23.) sz. rendelete alapján Közgyűlési döntés szükséges.

Kérem a Tisztelt Bizottságot, hogy a Szombathely, Eötvös utcától É-ra eső Aranypatak Lakópark belső úthálózat tulajdonosi és kezelői jogának átadás-átvételéről szóló előterjesztést megtárgyalni és elfogadni szíveskedjék.

**Szombathely, 2019. június 5.**

/: Illés Károly:/

**Határozati Javaslat**

**…/2019. (VI. …..) GVB. sz. határozat**

A Gazdasági és Városstratégiai Bizottság a Szombathely, Eötvös utcától É-ra lévő Aranypatak Lakópark belső úthálózat tulajdonosi és kezelői jogának átadás-átvételéről szóló előterjesztést megtárgyalta és az alábbi döntést hozta.

1. A Bizottság egyetért azzal, hogy a Szombathely, Eötvös utcától É-ra lévő Aranypatak Lakópark belső úthálózat közútkezelő jogát Szombathely Megyei Jogú Város Önkormányzata az Aranypatak Lakópark Közműépítő Építőközösségtől átvegye az alábbiak teljesülése esetén:

* A kezelésbe vétel feltétele a tulajdonba és kezelésbe vételről szóló megállapodás megkötése az Aranypatak Lakópark Közműépítő Építőközösség, valamint Szombathely Megyei Jogú Város Önkormányzata között.
* A megállapodás megkötéséhez csatolni kell az Önkormányzati Ingatlanvagyon-kataszteri nyilvántartáshoz szükséges dokumentumokat („U1” lapok) az önkormányzatok tulajdonában lévő ingatlanvagyon nyilvántartási és adatszolgáltatási rendjéről szóló 48/2001. (III.27.) Kormányrendeletnek megfelelően, valamint az érintett ingatlanokon telepített növények dendrológiai bemérését.
* Az utak forgalomba helyezésére vonatkozó jogerős határozat.
* Az Aranypatak Lakópark Közműépítő Építőközösség nyilatkozata a lakóparkhoz tartozó ingatlanok beépítését követő használatbavételi engedélyek számáról helyrajzi számokra lebontva. A 4063/17 hrsz-ú zöldterületen nem épült park, nem történt fásítás, nyilatkozatot kell benyújtani továbbá arra vonatkozóan, hogy a lakók ezt támogatták.

1. A Bizottság felhatalmazza a polgármestert, hogy a határozat 1. pontjában előírtak teljesítését követően az átadás-átvételre vonatkozó megállapodást a Közgyűlés elé terjessze.

**Felelős**: Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

Dr Károlyi Ákos jegyző

(a végrehajtás előkészítéséért:

Lakézi Gábor, a Városüzemeltetési Osztály vezetője

**Határidő:** 1. pont: azonnal

2. pont: az 1. pontban előírtak teljesülését követő közgyűlés